**Tan-Tan** (arapski: مراكش‎‎ / *Ṭānṭān*, berbeski: ⵟⴰⵏⵟⴰⵏ) je grad od 73,209 stanovnika na jugozapadu Maroka u Regiji Guelmim-Oued Noun, u kojoj je drugi po veličini grad.

Geografske karakteristike
-------------------------

Tan-Tan leži 330 km južno od Agadira, 25 km istočno od Atlanskog oceana gdje se danas nalazi njegova luka *El Ouatia* (zvana i Tan-Tan Plage). 
Taj grad na krajnjem sjeverozapadu Sahare, danas je poznat kao snažni vojni garnizon i trgovački centar saharskih nomadskih stočara.
Okolica grada je manje više kamenita ravnica, ispresjecana ponekim vadijem, niskim planinama, grebenima i slanim depresijama.

Za razliku od tog teren duž atlanske obale je nešto drugačiji, tu se protežu plaže sa pješčanim dinama i visokim klifovima. Česte oceanske magle daju dovoljno vlage za rast kržljavog bilja.

Grad je danas slavan radi godišnjeg festivala -**Musem**, koji privlači ne samo lokalne trgovce i nomadske stočare već i one iz Marakeša i Senegala, koji koriste taj događaj ne samo radi okupljanja i zabave, već i da trguju sa devama i ovcama i kupe žitarice, čaj, šećer i druge potrepštine.

Historija
---------

Tan-Tan je zajedno sa svojom okolicom nakon potpisivanja francusko-španjolskog sporazuma - 1912. postao dio Španjolskog protektorata u Maroku, definiran kao sastavni dio Maroka. U to vrijeme taj kraj bio znan kao *Zona Tekla*, *Zona Tarfaja* ili *Španjolski južni Maroko*. 

Taj kraj vraćen je Maroku 1958. ubrzo nakon tog postao je ratna zona između marokanskih trupa i gerilaca iz Fronte Polisario kojii su 1979. dva puta napali grad.

Znamenitosti
------------

  

Musem je tradicijski godišnji festival na kom se okupi tridesetak plemena Saharaca. To je živo svjedočanstvo kulture Saharaca.

UNESCO je 2008. uvrstio festival na listu Nematerijalne svjetske baštine.

Privreda
--------

Stočarstvo (točnije ovčarstvo) donedavno je bilo glavni nosilac ekonomije grada, pored tog u novije vrijeme to je i ribarstvo (i prerada ribe) uz turizam.
Grad je povezan sa ostatkom zemlje cestom N˚ 1, pored tog ima i aerodrom (IATA: TTA) udaljen 7 km zapadno od centra grada.

Izvori
------

1. 1 2 3 4 5  „*Morocco, Kingdom of Morocco*" (engleski). City population. Pristupljeno 4. 06. 2020.
2. 1 2 3   „*Tan-Tan* "(francuski). InfosTourismeMaroc. Pristupljeno 4.6. 2020.
3. 1 2 3 4 5 6  „*Tan-Tan, Morocco*" (engleski). Encyclopaedia Britannica. Pristupljeno 4.6. 2020.
4. ↑  „*Moussem of Tan-Tan*" (engleski). UNESCO. Pristupljeno 4.6. 2020.
5. ↑  „*Aéroport Tan Tan*" (francuski). Kinkaa GbR. Arhivirano iz originala na datum 2020-06-06. Pristupljeno 4.6. 2020.

Vanjske veze
------------

***Tan-Tan*** na Wikimedijinoj ostavi

* *Tan-Tan* ()

| * p
* r
* u
Svjetska baština u Maroku |
| --- |
|  | 
Ait Ben Haddou  • Medina Esauira  • Medina Fesa  • Medina Marakeša  • Portugalski grad Mazagan  • Medina Meknesa  • Rabat, moderna prijestolnica i historijski grad  • Medina Tétouana  • Arheološke iskopine Volubilisa 
 | Zastava Maroka |
| **Nematerijalna svjetska baština Maroka**
Mediteranska prehrana1)  • Anualno okupljanje stanovnika Sahare Musem u Tan-Tanu  • Kulturni prostor trga Džemaa el-Fna u Marakešu |
| 
1) Zajednička svjetska baština Italije, Grčke, Španije i Maroka
 |